Folketing
2004-10-26

100, og dag for dag bliver der færre uafklarede pletter på kortet. Det går så godt, og det går så gnidningsfrit, fordi kommunerne er forventningsfulde med hensyn til at løfte det større ansvar, som regeringen og Dansk Folkeparti er parate til at give dem. Der er jo et kolossalt folkeligt engagement lokalt. Det er længe siden, det lokale er blevet diskuteret så meget, som det bliver diskuteret netop nu. Der har været masser af lokale folkeafstemninger, masser af borgermøder, debatter og meget mere. Men hvor fører det mig hen? Jo, det fører mig jo hen til helt afslutningsvis at understrege den forpligtelse, vi har til at følge op med den nødvendige lovgivning, men jo altså også følge op ved at vise den tillid, som kommunerne agerer på. Det er jo det, der sker, man indretter sig i forventning om, at dette Folketing magter at føre aftalen ud i livet, sådan at opgaver decentraliseres, og sådan at der bliver højere til loftet i det kommunale rum.